|  |  |  |  |  |  |  |
| --- | --- | --- | --- | --- | --- | --- |
| **Laime****Laima**  | **Mūzikas klausīšanās** | **Dziedāšana** | **Ritma rotaļas.****Mūzikas instrumentu spēle** | **Muzikāli – ritmiski vingrinājumi** | **Dejas****Rotaļas** | **Papildus klausīšanās mūzikas materiāli.** |
| **Repertuārs** | Dažādu zvanu skaņas: <https://www.youtube.com/watch?v=lCw9eKGndPo><https://www.youtube.com/watch?v=sN2qKbdGfvM>Liet.dancis ***Oira***[***https://www.youtube.com/watch?v=IlQ8Q3ZQJHE***](https://www.youtube.com/watch?v=IlQ8Q3ZQJHE) | l.t.dz. ***Es negāju to celiņu.***Skaņas **L Ļ**  | *Sasatika Dievs ar Velnu* *Vidū jūras uz akmeņa* *Kažociņi briku braku* *Zobentiņi šmigu šmagu*! Liet.dancis ***Oira***[***https://www.youtube.com/watch?v=IlQ8Q3ZQJHE***](https://www.youtube.com/watch?v=IlQ8Q3ZQJHE)4 sk.žestu *ostinato* Zvaniņi, ritma nūjiņas.  | Liet.danča „***Oira!“*** pamata darbības. | Liet.dancis ***Oira***[***https://www.youtube.com/watch?v=IlQ8Q3ZQJHE***](https://www.youtube.com/watch?v=IlQ8Q3ZQJHE)***Deja Plaukstiņpolka******Deja metieniņš.*** | ***Lai bij vārdi*** (folkl.k. Baļķi)<https://www.youtube.com/watch?v=QPrckXS7MA4&index=11&list=PL18kES5NFtee3WJcQTpSkgf53OHR0JH0o>I.Kalniņš.***Velna dziesma*** *no filmas “Sprīdītis” (*Autobuss debesīs)<https://www.youtube.com/watch?v=eAXxkyRvVdU>***Dieviņš bija*** (Pūces etnogrāfiskais orķestris)<https://www.youtube.com/watch?v=1a5WHLdCtHk> ***Vargāna spēle*** (Auļi)<https://www.youtube.com/watch?v=fGSqfLv-IIk&index=21&list=PLXSEYAPHYdJjumT7fcC2cCwAqbqJAFn6t> |
| **Program-mas prasības** | Attīstīt iztēli;Attīstīt tembrālo dzirdi.Veicināt muzikālās atmiņas veidu attīstību.Attīstīt intonatīvo dzirdi.Pilnveidot vārdu krājumu.Diferencēt 2 – daļīgu mūzikas materiālu. | Ieskandināt galvas reģistrus.Attīstīt skaņu artikulāciju.Veicināt *diminuendo* un *mp* dziedāšanas iemaņas | Vingrināties skandēt un ritmizēt.Attīstīt kustību koordināciju.Nostiprināt prasmes spēlēt zvaniņus.Veicināt prasmes spēlēt orķestra 2 grupās | Diferencēt ķermeņa labo – kreiso pusi;Attīstīt kustību koordināciju.Attīstīt taktilās sajūtas. | Nostiprināt deju prasmes jau apgūtā repertuārā;Attīstīt kustību koordināciju; |

14.nedēļas vielas sadale un konspekts

**14. nedēļas nodarbību konspekts.**

1. **Skaņu L un Ļ artikulācija. Skaņu augstumu diferenciācija.**

Bērni un skolotājs draudzības aplī.

Skolotājs: *Vai esat dzirdējuši, kā jau no seniem laikiem ļaudis ļaunumu atvairīja (saruna ar bērniem) ?* – ar zīmēm (rotās, audumos, lietišķajā mākslā), ar skaņām (dziedot, spēlējot, trokšņojot), ar ūdeni (mazgājoties, mazgājot, tīrot), ar uguni (dedzinot sveces, ugunskuru, kvēpinot ar kadiķi).

Skolotājam 2 toņu zvani ( sol – mi) (arī vēl dažādu lielumu zvani un dalītie toņi ar mi – sol): *Ir izpētīts, ka zvanu skaņas tīra visu apkārtējo tik tālu, cik vien skaņu viļņi tālu aizplūst. Jūs jautāsiet - ko tīra? - Gaisu, ūdeni, jūsu domas un ķermeni …*

* *Skolotājs: Atnesu jums zvaniņus. Paklausieties to skanējumu! Mēģiniet saklausīt, cik tālu veļās skaņas, un cik ilgi ir dzirdams to skanējums.*
* *Skolotājs: Zvaniem ir atšķirīgi skanējuma augstumi. Vai spējat tos atšķirt? Ieklausieties abos pa kārtai! Lai parādītu sadzirdamās atšķirības, ar roku pamājiet zemāk vai augstāk.* Skolotājs vairākas reizes pamīšus lēnām skandina abus zvaniņus.
* Skolotājs: *Zvanu formai vienmēr ir izliekta velve (zvanu vaidziņi). Tas tādēļ, lai skanējums būtu plašāks. Ar mēles galiņu iztaustiet mutes augslējas. Arī augslējām ir līdzīgs izliekums, lai skaņām, ko izrunājam vai izdziedam, būtu , kur rezonēt – tas nozīmē– palikt spēcīgākām un plašākām.*

*Atdarināsim zvanus! Ar skaņu* ***L*** *spēcīgi ieskandinām zvanu un , cik tik elpa atļauj, ļaujiet skaņai pakāpeniski palikt klusākai.*

*To pašu uzdevumu veicam ar skaņu* ***Ļ.***

*Izmantosim abas skaņas* ***L – Ļ*** *pa kārtai, lai ieskandinātu vienu lielu zvanu. Uz* ***L*** *spēcīgi ieskandinām balsi , uz* ***Ļ***  *skanējumu lēnām atlaižam. Jūtat, kā mainās mēle – no mēles galiņa uz mēles vidusdaļu?*

1. **Intonatīvās dzirdes vingrināšana. Galvas reģistru ieskandināšana. Vārdu krājuma paplašināšana. Tembrālās dzirdes attīstīšana.**

Skolotājs: *Jūs redzat man priekšā izkārtotus dažādus instrumentus: gan lielus zvanus, gan mazāku zvaniņus, gan dalītos toņus. Ieklausieties to skanējumos, pastāstiet, kādas atšķirības saklausījāt.*

Norādījumi:

* Skolotājs pa kārtai ieskandina dažādos zvanus, un dalītos toņus. Uzdevums bērniem – raksturot saklausītās skaņas. Skaņu raksturošanai izmantoto vārdu varianti: augstāka, zemāka, skaļāka, klusāka, plašāka, spalgāka, tumšāka, dobjāka, ilgāka, īsāka utt. skaņa.
* Skolotājs skandina zvanus, bērni ar balsi, izmantojot skaņu **Ļ**, tam pievienojas kā zvanu atbalss. Skolotājs zvanu toņus var ieskandināt pa vienai – divām – trīs reizēm pa kārtai, veidot t.s. *dzeguzes motīvu* variantus utt. pēc ieskatiem.
1. **Iztēles vingrināšana. Tembrālās dzirdes attīstība. Terpijas uzdevumu īstenošana..**

Skolotājs: Paklausieties daudz dažādu zvanu skanējumus. Ieklausieties to dobjajās, augstajās, spalgajās skaņās un to, kā zvani savā starpā sarunājas.

Norādījumi:

* Bērni noguļās uz grīdas, acis aizvērtas;
* Tiek atskaņots ieraksts zvanu skaņas: <https://www.youtube.com/watch?v=lCw9eKGndPo>
* Pēc klausīšanās īsas pārrunas par dzirdēto.
1. **Ritmizēšanas iemaņu attīstība.**

Skolotājs: Arī zīmes varam izveidot paši saviem spēkiem. Krustiņš ir spēcīgākā aizsardzības zīmes visām tautām. Krustiņs uz apģērba, uz traukiem, krustoti zobeni ģērbonī, krustotas rokas – tas viss aizsardzībai. Paklausieties!(skolotājs skandē t.dz.)

***Sasatika Dievs ar Velnu***

***Vidū jūras uz akmeņa:***

***Kažociņi briku braku,***

***Zobentiņi šmigu šmagu!***

Norādījumi:

* Skandēt tautas dziesmu.
* Skandēt un ritmizēt.
1. **Kustību koordinācijas attīstība. Muzikālui teikumu diferenciācija. Zvanu spēles iemaņu nostiprināšana.**

Skolotājs: *Krustiņu varam izveidot ar rokām. Rokas mums būs zobeni, krustosim zobenus.*

Norādījumi:

* Atkārtot jau iepriekš apgūtos un zināmos 1 – 2 – 3 skanošo žestu ostinato.
* Skolotājs: *Krustiņa veidošana ar rokām notiek, izmantojot 4 zobenus* (no MM tēmas Muzikāli ritmiskas darbības, Zobenu dejas) – vingrināties automatizēt kustības ar 4 sk.ž.
1. Skolotājs*: Dziedāšu jaunu dziesmu. Pievienojieties man ar 4 zobeniem. Veidosim krustiņu. (*Skolotājs dzied „Es negāju to celiņu“, kopā ar bērniem pavada dziedājumu, izmantojot 4 sk.ž. *ostinato*).

Norādījumi:

* Skolotājs: *Dziedāšu šo pašu dziesmu, bet jūs būsiet mans pavadošais zvanu orķestris. Zvanus ieskandināsiet katra muzikālā teikuma sākumā.* (Skolotājs dzied dziesmu, katras jaunas muzikālā teikuma sākumā norādot zvanu ieskandināšanu).
* Skolotājs dzied dziesmu un kopā ar bērniem ieskandina zvanu, nenorādot teikuma sākumus;
* Skolotājs dzied dziesmu, dziedot un uz instrumenta piespēlējot muzikālo pavadījumu, bet nerādot zvanu ieskandināšanas vietas.
1. **Dziedāšanas iemaņu veicināšana.**
* Skolotājs: *Ieklausieties vēl vienu reizi dziesmā – uzdevums: katrā pantā saklausīt atkārtojošos vārdus un šajos atkārtojumos pievienoties manam dziedājumam.*

(pēc dziesmas nodziedāšanas saruna ar bērniem par neskaidriem vārdiem un jēdzieniem; akcentēt vārdus, kuros ir skaņa  **Ļ**; tuvu tekstam pārrunāt par dziesmas jēgu: ko nozīmē kalniņā, ko - lejiņā; kas ļauni ļaudis, kas – Dieviņš).

* Skolotājs: *Dziedāsim dziesmu visi kopā kā zvanu koris. Kādā veidā? – katru pantiņu ar pilnu balsi, atkārtojošās vietas kā zvanu skanējums, kas aiziet tālumā – t.i. – klusāk. Klusais atkārtojums jādzied ar īpaši aktīvi, lai lūpas vingro. Tas tādēļ, ka arī klusu dziedot, jāsaprot dziesmas teksts.*
* Skolotājs*: Dziedāsim kā divdaļīgs koris: puiši dzied pantiņu, meitas – kluso atkārtojošo daļu* (pēc tam otrādi).
* Skolotājs: *Dziesmu dziedāsim duetā: viens visu pantiņu, otrs – kā atbalss* (bērni var pieteikties individuāli, skolotājs vēlāk izraugās pēc saviem ieskatiem; dziedātājus izraugās pēc nejaušības principa).
* Skolotājs: *Dziesmas dziedāšana notiks virknītē – katrs vienu muzikālo teikumu dzied pa kārtai.*
* Kad bērni labi apguvuši dziesmu, var sākt dziedāt kanonā, sadaloties 2 grupās: mūzikas skolotājs un grupas skolotājs ar bērniem.
1. **Apgūto deju atkārtošana. Muzikālās atmiņas veidu vingrināšana.**

Skolotājs*: Veidojām krustiņus ar rokām pa vienam. Krustiņu darināšana iespējama arī pārī. Atkārtosim deju, kur pārī tiek krustotas rokas. Pirms tam jums jāatmin – kā sauc deju? (*Skolotājs ritmizē **Plaukstiņpolkas** ritmisko zīmējumu. Ja bērni to nevar atpazīt, pievieno melodijas vienu frāzi. Ja vēl deja nav atpazīstama, tad parāda pamata darbības ar rokām).

1. Skolotājs: *ir vēl kāda deja ar krustiņu. Tajā dejotāji ar rokām notur krustiņu visu dejas laiku. Kas tā par deju*?

(Deja **Metieniņš.** Ja bērni to nevar nosaukt, skolotājs, tāpat kā *Plaukstiņpolkā,* muzikālās mīklas uzdošanu sāk ar melodijas ritmizēšanu).

1. **Vingrinājums kustību koordinācijai. Jaunas dejas uzstādīšanas sākums.**

Skolotājs: *Parādīšu, kā krustiņa veidošanu veikt, izmantojot gan rokas, gan kājas, gan plecus.*

Norādījumi:

* Mūzikas skolotājs ar grupas skolotāju parāda lietuviešu danča **Oira** pamata ķermeņa daļu kustības;
* Bērni pāros pakāpeniski apgūst krustošanas darbības bez muzikālā pavadījuma;
* Skolotājs dzied **Oiras** melodiju un parāda teciņus soli uz vietas, savienojot šo soli ar krustošanas darbībām, “Oira! Oira!“ vietā lietojot vārdus: „**Krustot labās (kreisās) rokas“, „Krustot labos (kreisos) plecus“, „Krustot labās (kreisās) kājas“.**
* To pašu veic kopā ar bērniem, runājot līdzi šos vārdus, lai kustības ātrāk automatizētos.
* Krustošanas darbības veic ar aizvērtām acīm (drīkst runāt līdzi – *Mute palīdz rokām un kājām*);
* Krustošanas darbības veic ar acīm vaļā bez teksta – ieklausoties un saskaņā ar muzikālo pavadījumu;
1. **Vingrināšanās spēlēt orķestrī pa orķestra grupām.**

Skolotājs: *Nupat apgūtās krustošanas darbības ir daļa no danča* **„Oira!“ .** *Dancim ir skaista mūzika, kuru pavada ar izsaucieniem „Oira!Oira!“. Spēlēsim zvanu orķestra pavadījumu, ieskandinot zvanus reizē ar šiem vārdiem.*

Norādījumi:

* *Tiek atskaņots ieraksts “Oira!“* [***https://www.youtube.com/watch?v=IlQ8Q3ZQJHE***](https://www.youtube.com/watch?v=IlQ8Q3ZQJHE))
* *Skolotājs ar bērniem vārdu „Oira!Oira!“ vietās iekandina zvanus.*
* *Orķestris tiek dalīts 2 daļās – meitas saņem ritma nūjiņas; puišiem paliek zvaniņi. Ar ritma nūjiņām spēlē visu mūzikas materiālu, zvanus –tikai „Oira!Oira!“ vietās.(mainās lomām)*
1. **Dejas uzstādīšanas turpinājums. Atkārtotās prasmju nostiprināšana.**

*Skolotājs: Dejosim nupat dzirdēto danci „Oira!“.*

*Mēs jau esam apguvuši:*

*krustošanas darbības ar rokām, kājām un pleciem;*

*esam iepazinušies ar danča mūziku (to klausījāmies un pavadījām ar instrumentiem);*

*arī teciņus soli jau protam.*

Norādījumi:

* Bērni sastājās pa pāriem;
* Ieraksts “Oira!” [***https://www.youtube.com/watch?v=IlQ8Q3ZQJHE***](https://www.youtube.com/watch?v=IlQ8Q3ZQJHE))
* tiek izdejots danča „Oira!“ 1.daļas gājiens – teciņus solis dejas ceļa virzienā ar satvertām iekšējām rokām;
* pievienota danča „Oira!“ 2.daļa ar pievienotu noslēguma kustību – sasist kopā muguras .
1. **Tembrālās dzirdes attīstīšana. Iztēles veicināšana. Terapijas uzdevumu īstenošana.**

Skolotājs: *Man līdzi atnestas arī citādas zvanu skaņas. Tie ir mazie zvaniņi. Arī tie sarunājās savā starpā. Ieklausieties to sarunā.*

Norādījumi:

* Bērni apguļās zemē; acis aizvērtas;
* tiek atskaņotas zvanu skaņas ierakstā<https://www.youtube.com/watch?v=sN2qKbdGfvM>